Mentalisering er evnen til at forstå, at andres adfærd kan være motiverede af deres mentale tilstande, såsom følelser, ønsker og overbevisninger. Det involverer også evnen til at forstå, at ens egen adfærd kan påvirkes af ens mentale tilstande. Mentalisering kan kort sagt siges at være evnen til at se sig selv udefra og andre indefra.
Mentalisering kan hjælpe personer med at forstå deres egne og andres mentale tilstande og kan ligeledes hjælpe med at forbedre kommunikationen og forståelsen mellem mennesker.